Intervenție de urgență a pompierilor, într-o localitate din județul Mureș, după ce două camioane şi o maşină au fost implicate, joi seară, 30 mai, într-un grav accident rutier.
"Pompierii militari din cadrul Departamentului Târgu Mureş au fost solicitaţi cu puţin timp în urmă să intervină pentru asigurarea măsurilor de prevenire şi stingere a incendiilor, de descărcare şi prim ajutor calificat în urma producerii unui accident rutier în localitatea Ciba, comuna Crăciuneşti. La faţa locului au fost alocate două autospeciale de stingere, o autospecială de descarcerare, o autospecială pentru transport personal şi victime multiple şi autospecială de intervenţie pentru accidente colective şi calamităţi", a transmis, joi seară, 30 mai, ISU Mureş.
Sursa citată a precizat că, din primele informaţii, în accidentul rutier au fost implicate două autocamioane şi un autoturism.
În urma accidentului au rezultat opt victime, patru cod verde, una cod galben şi trei cod roşu.